**ՄԱՐԹՆ ՈՒ ԿՆԻԿԸ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Մի մարթ ու կնիկ են ըլըմ։ Դրանք շատ սերով, խելոք ու համեստ են ըլըմ։ Էդ մարթը տենըմ ա, որ չիմն էլ իրանց կնանոնցը ծեծըմ են, կռվըմ են, հմա դրանք տհե սերով են։

Գալիս ա կնգանն ասըմ.— Կնիկ ջան, մենք էս ինչքան լավ մարթ ու կնի՞կ ենք, որ ուրըշնուն տենըմ եմ, սիրտըս խառնըմ ա։

Ասըմ ա.— Մարթ ջա՛ն, կնիկը որ գեշ ըլի՝ մարթն էլ գեշ կլի:

Ասըմ ա.— Չէ՛, այ կնիկ, գեշութինը մարթիցն ա, մարթը որ գեշ ըլի, կնիկն էլ գեշ կլի։

Նա ասըմ ա.— Մարթիցն ա, մարթը ասըմ ա՝ կնգանից ա։ Վերչը կնիկն ասըմ ա.— Այ մարթ, խու էսքան մենք իրար հետ սերով ենք, հմա ես որ գեշութինն ուզենամ, կարող ա էքուց էվետ ուրըշի սիրեմ, քեզ գժվացնեմ՝ չոլերն ընգնիս։

Ասըմ ա.— Կարալ չես, սիրտ չես անիլ։

Ասըմ ա.— Լա՛վ։

Դրանք ունենըմ են մի չալ կով, մարթն էլ լավ չերքեզի հագուստ ա ունենըմ, սապոքնի, փափախ։

Էդ կնիկը գնըմ ա մի սիրեկան ա բռնըմ, ասըմ ա.— Կգնաս իմ մարթի շորերի նման շորեր կարիլ կտաս, սապոք, փափախ կարիլ կտաս, մի հատ էլ մեր չալ կովի նման կով կառնիս։

Էդ բոլորը դրան պատրաստիլ ա տալի, ինքը գնըմ ա ղասաբի կուշտը, ասըմ ա.— Իմ կովը մարթիս հետ ղրգըմ եմ, 300 մանեթով կբարըշես, կովը վեր կունիս, մարթիս փողը կտաս, կղրգես։

Ասըմ ա.— Լա՛վ:

Հմի էլ գնըմ ա սապոժնըկի կուշտը, ասըմ ա.— Իմ ոտով մի ջուխտ ոտնաման կարե, մարթըս կգա, վաղը կտա, կբերե:

Ասըմ ա.— Լա՛վ։

Հըմի էլ գնըմ ա դերցակի կուշտը, մի կաստում ա զակազ տալի, ասըմ ա.— Մարթս կգա, փողը կտա, կբերի:

Հմի էլ գնըմ ա սհաթ շինողի կուշտը, մի սհաթ ա զակազ տալի, ասըմ ա.— Մարթս կգա, փողը կտա, կբերե:

Ասըմ են.— Լա՛վ։

Գալիս ա տուն, սիրեկանին ասըմ ա.— Տար կովըդ տուր ֆլան ղասաբին, փողը կտա՝ ես բարըշել եմ, դու բան չի խոսաս: Կտանիս հարիր մանեթ կտաս սապոժնըկին, մի ջուխտ ոտնաման կտա, կբերես։ Ֆլան դերցակի կուշտը կգնաս, հարիր մանեթ էլ նրան կտաս, կաստումը կտա, կբերես։ Սհաթ շինողին էլ հարիր մանեթ կտաս, սհաթ եմ զակազ տվել, կտա՝ կբերես:

Ասըմ ա.— Լա՛վ:

Եդնա իրա մարթին էլ ա նույն բաները պատվիրըմ: Սիրեկանը մի քսան ոտն աղաք ա ընգնըմ, կովը տանըմ, մարթն էլ իրա կովն ա տանըմ։ Էդ մարթը տենըմ ա, որ իրա նման մի մարթ, իրա կովի նման մի կով աղաք արած՝ տանըմ ա։

Ասըմ ա.— Այ մարթ, թե ասեմ՝ նա ես եմ, բա ե՞ս ով եմ:

Էդ մարթը մխելի միտկն ա անըմ, ասըմ ա.— Հլա գնամ, թե էս մարթն էլ կովը տարավ իմ կնգա բարըշած ղասաբի կուշտը, ուրեմը նա ես եմ, ես՝ ով ա գիդրմ ով եմ, թե ուրիշ տեղ կտանի, ուրեմը ես՝ ես եմ, նրա հերն էլ անիծած։

Գնըմ են հասնըմ, սիրեկանը կովը տանըմ ա ղասաբին տալի, ասըմ ա.— Իմ կնիկը կովը ղրգել ա, փողը տվեք։

Նրանք անխոսալ փողը տալիս են։

Էդ մարթը մտկըմն ասըմ ա.— Ուրեմը նա ես եմ, ես, ով ա գիդըմ, ով եմ, իմ հերն էլ անիծած։

Ինքն էլ հլե նհե կովը բրախըմ ա, էդ մարթի եդնա գնըմ ասըմ ա.— Հլա տենամ, թե հաստատ գնաց սապոժնրկիցն էլ ոտնաման վերցրուց, ուրեմը նա՝ ես եմ։

Սիրեկանը գնըմ ա սապոժնըկի կուշտը, հարիր մանեթը տալի, ոտնամանը վեր ունրմ, գնըմ։

Դա ասըմ ա.— Ուրեմը, նա ես եմ։

Տհենց էլ գնըմ ա կաստումն ու սհաթն առնըմ, էդ մարթն ավելի համոզվըմ ա, որ նա՝ ինքն ա, ինքը՝ հեչ: Հմա եդ եդնեն ա ընգնըմ, գնըմ ա, ասըմ ա՝ բալքի մեր տուն չի գնըմ, հլա գնամ։ Գնըմ ա թուշ իրանց տուն։

Կնիկը դուս ա գալի, սիրեկանի ճտովն ընկնըմ, ասըմ ա.— Մարթ ջան, զակազ տվածնիս լավն ե՞ն, բերի՞ր, աչող անց կացա՞վ։

Ասըմ ա.— Հա՛ կնիկ ջան, լավն են։

Էս մարթը որ էս էլ տեհավ, ավելի համոզվեց, որ նա՝ ինքն ա, ինքն, ով ա գիդըմ, ո՞վ ա։ Էլ ըմանլըմ ա իրա տուն գնա, ասըմ ա.— Գնամ՝ վայ թե տանից դուս անեն, ասեն՝ ո՞վ ա էս ղարիբ մարթը, լավն էն ա՝ մի տեղով գնամ։

Դա գլուխն առնըմ ա, ըտիան հեռանըմ։ Մութը վրա ա հասնըմ, հմի էդ մարթը գիդե ոչ, թե ո՞ւր գնա, ի՞նչ անե, մնացել ա մոլորված։

Ասըմ ա.— Հլա գնամ նրանց ասեմ, բալի էս քշեր տեղ տան քնելու։

Գնըմ ա դուռը ծեծըմ, կնիկը դուս ա գալի։

Ասըմ ա.— Քույրիկ, էս քշեր տեղ չեք տա՞լ, ղարիբ մարթ եմ։

Ասըմ ա.— Համեցեք, ղոնախն աստծունն ա։

Էդ մարթը տուն ա գնըմ, տենըմ ա՝ չիմ իրան տեհածին, իրա առածնին, իրա տունը։ Եդ մտկըմն ասըմ ա.— Հլբաթ ինձ թվըմ ա, ով ա գիդըմ ես կամ, թե՝ չէ։

Կնիկը բերըմ ա մի չուլ ա տալի՝ տակն ա գցըմ, մինն էլ վրեն ա գցըմ, գեղնի վրա քնըմ։ Հմա քունը ե՞փ կտանի։ Կնիկը որ սիրեկանի հետ տեղն ա մտնըմ, դա ըմանչըմ ա, էրեսը շուռ ա տալի, չուլը գլուխը քաշըմ, քնըմ։ Կնիկը որ տենըմ ա դա քնեց հա, գալիս ա շորերը վեր ունըմ, բերըմ հին շորերը կոխկին դնըմ։

Ըռավոդը էդ մարթը զարթնըմ ա, տենըմ ա, որ հին շորեր են կշտին, ջլիզ համոզվրմ ա, որ ինքը մի ղարիբ մարթ ա, վեր ա կենըմ ու հեռանըմ։ Դա գժվածի պես գնըմ ա, թե ո՞ւր՝ ինքն էլ չգիդե։ Ընգնըմ ա չոլերը, գնըմ ա մի չոբանի ռաստ գալի։ Չոբանի շները դրան վրա են տալի, որ տենըմ ա կծիլ տին, փետով տալիս ա մնի գլխին։ Չոբանի ջիգրը գալիս ա, դրան մի լավ ծեծըմ ա, ասըմ ա.— Տո հայվան, չոբանի շանը կծեծե՞ն։

Որ շատ ծեծըմ են, մեխկներուն գալիս ա, բրախըմ են, ասըմ են.— Դվորն էկել ես, դենն էլ գնա։

Դա ծեծված, ջարթված, յարալու եդ գալիս ա իրա դուռը։

Կնիկը որ տենըմ ա՝ մեխկը գալիս ա, տանըմ ա տուն, յարալու տեղերը փթաթըմ, տեղըմը խտոր գձըմ, ասըմ ա.— Ո՞նց ես, ի՞նչդ ա ցավըմ։

Ասըմ ա.— Գիդեմ ոչ, գլուխս ա ցավըմ, մի բան էլա հսկանըմ չեմ։

Նոր կնիկն ասըմ ա.— Դու իմ մարթն ես, սա իմ սիրեկանն ա, հմի տենըմ ե՞ս, որ կնիկն ինչ ուզենա՝ կանե:

Հմա լավութինը համ կնգանից պտի ըլիլ, համ մարթից, էրկուսն էլ իրար պտին սիրիլ ու հարգիլ, որ ընտանիքն էլ կարքին ըլի, թե չէ— որ դու քու էշը քշես, ես էլ իմ էշը քշեմ, էս օրին կընգնինք: Ով անխելք ա, նրա տունը կռիվ էլ կլի, ծեծ էլ, մարթ ջա՛ն, արի սրանից եդը իմ ասածը դու լսե, քու ասածը՝ ես։